钦定古今图书集成/历象汇编/庶征典/第057卷 > 北齐颜氏家训 > 《星堕》明·沈周
## 钦定古今图书集成/历象汇编/庶征典/第057卷 > 北齐颜氏家训 > 《星堕》明·沈周

“《惟己酉十月五日立冬始鸡后涉》，黎明，寤者稍稍起。
有星流西北，而从东南止。其大如车轮，蓬然曳长尾。
撒星更抛焰，遗落相蕊蕊。其光白中黄，烛地以昼比。
行旅尽惊仆，吠犬鸣鹜雉。堕地如炮声，引响久未已，
林闼皆簸撼。约闻三百里，七月尝示异，不意复有此。
瞥过视莫谛，堕处曷究拟。至地当有化。其形当何似？”
其堕当何曜？其罚当何理？窃谓经与纬，堕一天缺纪。
无乃金火馀，其气互合耳。馀衍固非正，谪罚自有旨。
菑祥符茫茫，不敢扣《太史》。